Utviklingen av den olympiske bevegelse har resultert i flere endringer i OL. Noen av disse justeringene er opprettelsen av vinterlekene for vintersport, paralympiske leker for utøvere med en funksjonshemming, og et ungdoms-OL for idrettsutøvere i tenårene. IOC har måttet tilpasse seg varierende økonomiske, politiske og teknologiske realiteter i det 20. århundre. Derfor har lekene i stor grad beveget seg bort fra å være en konkurranse kun for amatører, som var Coubertin store visjon, til å tillate at profesjonelle idrettsutøvere deltar. Den økende betydningen av massemedia reiste spørsmålet om sponsing og kommersialisering av lekene.